**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2021 M.**

**gruodžio 27 D. SPRENDIMO nR. T1-345 „DĖL VIEŠAME AUKCIONE PARDUODAMO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“ PAKEITIMO**

2023 m. rugsėjo 28 d. Nr. T1-

Plungė

Plungės rajono savivaldybės taryba nusprendžia:

Pakeisti Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą, patvirtintą Plungės rajono savivaldybės tarybos 2021 m. gruodžio 27 d. sprendimu Nr. T1-345 „Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“, papildant jį sprendimo priede nurodytais Savivaldybei nuosavybės teise priklausančiais, tačiau jos funkcijoms vykdyti nereikalingais ir nenaudojamais, nekilnojamojo turto objektais (sąrašas pridedamas).

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Turto skyriaus vedėja Živilė Bieliauskienė

Juridinio ir personalo administravimo skyriaus vedėjas Vytautas Tumas

Protokolo skyriaus kalbos tvarkytoja Simona Grigalauskaitė

Sprendimą rengė Turto skyriaus vyr. specialistė Inga Daublienė

Plungės rajono savivaldybės

tarybos 2023 m. rugsėjo 28 d.

sprendimo Nr. T1-

priedas

**VIEŠAME AUKCIONE PARDUODAMO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PAPILDYMAS**

|  |  |  |
| --- | --- | --- |
| **Eil. Nr.** | **Viešame aukcione parduodamo nekilnojamojo turto pavadinimas (unikalus Nr., adresas)** | **Nekilnojamojo turto likutinė vertė, Eur** |
| 28. | Pastatas – Karvidė (registro Nr. 44/2766970, unikalus Nr. 4400-5916-7970, pažymėjimas plane 1Ž1/p, naudojimo paskirtis – kita (fermų), statybos metai 1960, bendras plotas 0,00 kv. m, užstatytas plotas 1349,00 kv. m, fiziškai pažeistas, baigtumo procentas 6 proc.), esantis Užpievio g. 7, Šiemulių k., Plungės r. sav.  Kiti inžineriniai statiniai – Silosinė – aikštelė (registro Nr. 44/2766970, unikalus Nr. 4400-5916-7981, pažymėjimas plane CB, statybos metai 1960, plotas 817,00 kv. m, baigtumo procentas 100 proc.), esantys Užpievio g., Šiemulių k., Plungės r. sav. | 412,42  607,91 |
| 29. | Pastatas – Gyvenamas namas (registro Nr. 44/3256138, unikalus Nr. 4400-6168-3723, pažymėjimas plane 1A2/m, statybos metai 1930, naudojimo paskirtis: gyvenamoji (vieno buto pastatai), bendras plotas 310,24 kv. m, baigtumo procentas 100 proc.), esantis Žalioji g. 12, Stalgėnų k., Plungės r. sav. | 3 283,56 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2021 M.**  **GRUODŽIO 27 D. SPRENDIMO NR. T1-345 „DĖL VIEŠAME AUKCIONE PARDUODAMO SAVIVALDYBĖS NEKILNOJAMOJO TURTO IR KITŲ NEKILNOJAMŲJŲ DAIKTŲ SĄRAŠO PATVIRTINIMO“**  **PAKEITIMO“** |
| 2023 m. rugsėjo 4 d.  Plungė |

**1. Parengto sprendimo projekto tikslai, uždaviniai.** Pakeisti Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašą, patvirtintą Plungės rajono savivaldybės tarybos 2021 m. gruodžio 27 d. sprendimu Nr. T-345 „Dėl Viešame aukcione parduodamo Savivaldybės nekilnojamojo turto ir kitų nekilnojamųjų daiktų sąrašo patvirtinimo“, papildant jį sprendimo priede nurodytais Savivaldybei nuosavybės teise priklausančiais, tačiau jos funkcijoms vykdyti nereikalingais ir nenaudojamais, nekilnojamojo turto objektais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Siūloma buvusį bešeimininkį turtą įtraukti į Viešame aukcione parduodamų objektų sąrašą. Pakeisti Plungės rajono savivaldybės tarybos 2021 m. gruodžio 27 d. sprendimą Nr. T1-345 „Dėl Viešame aukcione parduodamo savivaldybės nekilnojamojo turto ir kitų nekilnojamųjų daiktų sąrašo patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Sprendimo priede nurodytus objektus pardavus, bus gauta lėšų į Savivaldybės biudžetą.

**4. Lėšų poreikis ir finansavimo šaltiniai.** Bus reikalingos lėšos turto vertinimui ir žemės sklypo prie parduodamo statinio formavimui.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Sąrašas papildomas 28 ir 29 eilutėmis.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos Turto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Pardavus objektą bus gauta lėšų į Savivaldybės biudžetą* | *Nenumatomas* |
| *Socialinei aplinkai* | *Nenumatoma* | *Nenumatomas* |
| *Viešajam administravimui* | *Šis sprendimas nereguliuos naujos teisinių santykių srities* | *Nenumatomas* |
| *Teisinei sistemai* | *Numatomas teisinis reguliavimas neprieštarauja įstatymams ir įstatymų įgyvendinamiesiems aktams* |  |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Nenumatomas* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė